
Ο Στρατηγός Αθανάσιος Δασκαρόλης γεννήθηκε 
στη Μεσσήνη στις 24 Δεκεμβρίου 1897 ως υιός 
του Γεωργίου Π. Δασκαρόλη καιτης Αικατερίνης 
Μιχαλοπούλου, και ήταν μικρότερος αδελφός των 
Δημητρίου, Παναγιώτη, Νικόλαου, Θεοδώρου, 
Βασιλικής, Ηλέκτρας και Αλεξάνδρας. Σε ηλικία 19 
ετὠν εισήχθη ως 40ός επιτυχώὠν στη Σχολή 
Ευελπίδων, απὀ όπου µετά απόὀτριετείς σπουδές 
αποφοίτησε, ὡς 8οςτης σειράςτου, στις 26 
Αυγούστου 1919 ως Ανθυπολοχαγός Πυροβολικού, ενώ συμμαθητής του ήταν ο Γεώργιος 
Γρίβας µετέπειτα αρχηγόςτης ΕΟΚΑ. 


Εκστρατεία στην Μικρά Ασία και στην Ανατολική Θράκη (1919-1922) 


Έλαβε µέρος στην Εκστρατεία της Μικράς Ασίας ως ανθυπολοχαγός στην 2α 
Πυροβολαρχία στο Α΄ Σύνταγμα Πεδινού Πυροβολικού (Σεπτέμβριος 1919-Ιούνιος 1920) 
και κατόπιν στην ΙΙΙ Μοίρα του Γ΄ Συντάγματος Πεδινού Πυροβολικού, υποστηρίζοντας το 
5/42 Σύνταγμα Ευζώνων στις επιχειρήσεις Παπαζλή - Αξαρίου -Μπαλουκεσέρ - Ινεγκιόλ - 
Καράκιοϊῖ - Μποσεγιούκ - Κουβαλίτσα (Ιούνιος 1920-Μάρτιος 1921). Ως ανθυπολοχαγός 
στην 7η Πυροβολαρχία (Μάρτιος 1921-Μάρτιος1922) συμμετείχε στις επιχειρήσεις Εσκί 
Σεχήρ - Σαγγαρίου, στον τοµέα Ντεντέ - Τεπέ της ΙΙΙ Μεραρχίας. Τον Απρίλιοτου 1922 
μετατέθηκε στη Μοίρα Οβιδοβόλων 5Κοαᾶ των 150 χλμ. 


Ως ουλαμαγόςτης 2ας Πυροβολαρχίας ακολούθησε την µεταφορά της µονάδαςτους από 
την Μικρά Ασία σε Ραιδεστό για την επιχείρηση προςτην Κωνσταντινούπολη στα µέσα 
Ιουλίου 1922, ενὠ στις 13 Αυγούστου προήχθη σε υπολοχαγό. Μετά την ραγδαία εχθρική 
προέλαση ὡς αποτέλεσµα της επιθέσεωςτου Κεμάλ καιτην κατάρρευση του μετώπου, η 
µονάδα επέστρεψε στις 23 Αυγούστου στην Σμύρνη, σε µια τελευταία προσπάθεια 
συγκρότησης αμυντικής γραμμής γύρω απὀ την πόλη. Η ολοκληρωτική ήττα είχε ως 
αποτέλεσµα την έκδοση διαταγής στις 25 Αυγούστου γιανα επιστρέψει η µονάδα στην 
Θεσσαλονίκη, οπότε ο νεαρός υπολοχαγός κατάφερε µε προσωπικές του πρωτοβουλίες να 
φέρει εις πέρας την αποστολή. 

Ως βενιζελικόὀς αξιωματικός προήχθη στον βαθµό του λοχαγού στις 18 Σεπτεµβρίου 1925. 
Ορίστηκε καθηγητής Πυροβολικής στη Σχολή Ευελπίδων (Σεπτέμβριος 1925-Φεβρουάριος 
1927),[3] ενώ στις αρχές της δεκαετίας του 1930 διετέλεσε µέλος της Επιτροπής Ελέγχου 
Πυρομαχικών στην Πολωνία. Παράλληλα Φοίτησε στη Σχολή Μηχανολόγων Μηχανικών 
του Εθνικού Μετσόβιου Πολυτεχνείου (πτυχίο 1932), και στη Νομική Σχολή του 
Πανεπιστηµίου Αθηνών (πτυχίο 1935). Ως βενιζελικός αξιωματικός βοήθησε στην 
απόδραση Πλαστήρα στα ιταλοκρατούµενα Δωδεκάνησα µετά το αποτυχημένο κίνηµατου 
1933/4] αλλά δεν συμμετείχε στο βενιζελικὀ κίνηµα του 1935 και έτσι κατάφερε να 
αποφύγει την αποστράτευση. 


Διατήρησε καλές σχέσεις και µε την ηγεσία των βασιλοφρόνων αξιωματικών προαγόµενος 
σε ταγματάρχη στις 8ὃ Οκτωβρίου 1935. Διετέλεσε Διευθυντής Τµήµατος Μελετών 
Εφορείας Υλικού Πολέμου Θεσσαλονίκης από τον Μάιο του 1935 ωςτον Οκτώβριο του 
1937 και ήταν µέλος της επιτροπής για τον έλεγχο και παραλαβή ὀόλμων 81χλστ. απὀ την 
Γαλλία το 1938. Εισήχθη στην Ανωτέρα Σχολή Πολέμου κατόπιν εισαγωγικού διαγωνισμού 
και αποφοίτησετον Ιούνιοτου 1940 µε ένδειξη Λίαν Καλώς. Ακολούθως ορίστηκε 
υποδιοικητής ΧΝΙΙ Συντάγματος Ορεινού Πυροβολικού, θέση που κατείχετην 

281 Οκτωβρίου 1940. 


Ελληνοϊταλικό µέτωπο (1940-1941) 


Ως υποδιοικητής του ΧΝΙΙ Συντάγματος Ορεινού 
Πυροβολικού της Χν]! Μεραρχίας, ο Αθανάσιος 
Δασκαρόλης εκτέλεσε βάσει σχεδίου την 
επιστράτευση της µονάδαςτου µε επιτυχία και 
». επίβλεψε την µεταφορά οδικώς 3.000 ανδρών 
και 1.200 ίππων από την Θεσσαλονίκη στην 
ελληνοαλβανική μεθόριο. Στη συνέχεια 
ανέλαβε καθήκοντα διοικητή τριών Μοιρών 
Πυροβολικού στον τοµέα Κορυτσάς, στον 
υποτοµέα της ΧνΝΙΙ Μεραρχίας. Μόλις η Χν!! 
Μεραρχία έφθασε στο µέτωπο και ανέλαβε τον τοµέα της διατάχθηκε απότο Γ΄ Σώμα 
Στρατού να επιτεθεί απότις 30 Νοεμβρίου 1940 και να καταλάβειτο ύψ. 1532 στο όρος 
Κάμια. Για το σκοπό αυτό η μεραρχία συγκρότησε απόσπασμα απότο 31ο Σύνταγμα και το 
ΧΝΙΙ Σύνταγμα Ορειβατικού Πυροβολικού, µε διοικητή τον Διοικητή Πεζικού της Μεραρχίας 
Συνταγματάρχη Σπυρίδωνα Νίτσα.) 


Στις 10.30 της 315 Δεκεμβρίου, µετά απὀ δεκάλεπτη επιτυχή προπαρασκευή πυροβολικού 
υπό την διοίκηση του Αθανάσιου Δασκαρόλη,[6] εκδηλώθηκε η επίθεση καιτα Ι/31 και 
ΙΙ/31 Τάγματα που ήταν σε πρώτη γραµµή εξόρµησαν µε ενθουσιασμό και 
αποφασιστικότητα. Μετά απὀ τετράωρο σκληρό αγώνα εναντίον του αντιπάλου που 
πρόβαλλε πεισµατώδη αντίσταση και αμυνόταν σε χιονοσκεπές έδαφος, Φύσει 
οχυρωμµένου, γεμάτο βράχους και σπήλαια, µε πολύ απότομες κλίσεις, τα επιτιθέµενα 
τάγματα κατέλαβαν στις 1430 ολόκληροτο ορεινό συγκρότηµατου υψώματος 1532,το 
οποίο δέσποζε απόλυτα στην τοποθεσία. Συνελήφθησαν αιχμάλωτοι 13 Ιταλοί αξιωματικοί 
και 400 οπλίτες και κυριεύτηκε άφθονο πολεμικό υλικό.[7] Τόσο ο 9”: όσο και ο 115: Λόχοι 
αγωνίστηκαν «εκ του συστάδην» έναντι των σκληρά αμυνομένων Ιταλών. Στον αιώνιο 
εκείνο βράχο, ο οποίος μαρτυρεί την ελληνική ανδρεία, βρέθηκαν πολλοί Έλληνες 
στρατιώτες να έχουν αλληλολογχιστεί µετους Ιταλούς και να έχουν παραμείνει όρθιοι, 
όπως την ὠρα της µάχης. Οι απὠλειεςτου 315) Συντάγματος κατά τη µάχη αυτή ανήλθαν 
σε 6 αξιωματικούς και 50 οπλίτες νεκρούς, 17 αξιωματικούς και 350 οπλίτες τραυματίες, 
καθώς και 36 οπλίτες αγνοούµενους. 


Για την δράση του στο µέτωπο ο Αθανάσιος Δασκαρόλης έλαβετον βαθµότου 
αντισυνταγµατάρχη στις 19 Δεκεμβρίου 1940. Ανέλαβε την διοίκηση του ΧΝΙΙ Συντάγματος 
Ορεινού Πυροβολικού το οποίο μεταφέρθηκε στον κεντρικό τοµέα στο Β’ Σώμα Στρατού 
απὀ τον Ιανουάριο του 1941, αναλαμβάνοντας την υποστήριξη του 28ου Συντάγματος 
Πεζικού και του 65ου Συντάγματος Πεζικού στις επιχειρήσεις Τρεμπεσίνα - Μετζγκόρανι - 
Σεντέλι απὀ τον Μάρτιο του 1941 μέχρι το τέλος των εχθροπραξιών. 


Κατοχή - Μέση Ανατολή - Δεκεμβριανά (1942-1944) 


Ο Αντισυνταγµατάρχης Δασκαρόλης επέστρεψε στην Αθήνα µετάτην σύναψη ανακωχής 
στο Ελληνοϊταλικό Μέτωπο που προέβλεπε την µη αιχμαλωσία όλων των Ελλήνων 
μαχητών. Τον χειμώνα του 1942 αποφάσισε να διαφύγει στην Αίγυπτο ακολουθώντας την 


εξόριστη ελληνική κυβέρνηση. Συνεργάστηκε µετον Ταγματάρχη Ιορδανίδη γιατην 
οργάνωση της διαφυγής τους προς Αίγυπτο, µετους Αντισυνταγµατάρχες Λάϊο, Μανιδάκη, 
Σωτηρίου, Μεσηνόπουλο, τους Ταγματάρχες Καρδαμάκη, Τιβέριο και άλλους. 
Ακολούθησαν µια περιπετειώδη διαδροµή απότον Τσεσµέτης Τουρκίας στη Συρία, µετά 
στην Παλαιστίνη µε κατάληξη το Κάϊρο τον Απρίλιοτου 1942. 


ο Αδανάσιος Δασκαρόλης (αριστερά) στη Μέση Ανατολή 


Όταν έφτασε στο Κάῑρο, ανέλαβε διοικητής του Α΄ Συντάγματος Μηχανοκινήτου 
Πυροβολικού 25 λιβρων, επί 23 µήνες (Φεβρουάριος 1942-Νοέµβριος 1944). Ακολούθως, 
τον Μάϊο του 1942, η µονάδα του αποτέλεσετο οργανικό Πυροβολικό της | Ταξιαρχίας 
Πεζικού υπό τον Παυσανία Κατσώτα.[δ] Η | Ταξιαρχία προωθήθηκε στην περιοχή του Ελ 
Αλαμέῖϊν στις 7 Σεπτεµβρίου 1942, ενώτο Πυροβολικό της υπότον Αντισυνταγµατάρχη 
Δασκαρόλη συνεργάστηκε µε τα τρία συντάγματα Πυροβολικού της 44ης βρετανικής 
Μεραρχίας. Στις 23 Οκτωβρίου 1942 ξεκίνησε η µεγάλη Συμμαχική επίθεση στο Ελ 
Αλαμέῖϊν, όπου η Ι ελληνική Ταξιαρχία εκτέλεσε µε µεγάλη επιτυχία την αποστολή της 
αγκιστρώνονταςτις δυνάμεις του αντιπάλου ως αντιπερισπασμό για την κεντρική επίθεση 
των δυνάµεων του Στρατηγού Μοντγκόμερυ. Ο αντίπαλος ηττήθηκε και οι ελληνικές 
δυνάμεις συμμετείχαν στην καταδίωξή του, ενώ συνολικά είχαν απώλειες 11 αξιωματικούς 
και 117 οπλίτες νεκρούς και 480 τραυματίες.[9] 


Ακολούθησε η στάση των οπλιτών και στις δύο ελληνικές ταξιαρχίες που είχαν 
συγκροτηθεί στην Μέση Ανατολή και βρίσκονταν στο Σουέζ για εκπαίδευση. Η στάση 
προήλθε απὀ συνομωσία στρατιωτών αριστερὠν φρονημάτων µε αφορμµήτο αίτηµα 


απομάκρυνσης αξιωματικών που ήταν οπαδοί της 4]: Αυγούστου, αλλά µε απώτερο 
πολιτικό σκοπό την υπονόμευση της εξόριστης κυβέρνησης και του Βασιλιά Γεώργιου Β΄ 
που είχαν σαφή αντιβενιζελικό προσανατολισμό. Η στάση ξεκίνησε στη ΙΙ Ταξιαρχία, αλλά 
την 11 Μαρτίου 1943 επεκτάθηκε και στην | Ταξιαρχία, ενώ στη στάση συμμετείχε και Α΄ 
Σύνταγμα Πυροβολικού του Δασκαρόλη. Ο Κατσώτας και ο Δασκαρόλης μαζί µε άλλους 
αξιωματικούς μετέβησαν στη Βηρυτό όπου συναντήθηκαν µετον υπουργό Εθνικής Αμύνης 
Παναγιώτη Κανελλόπουλο, ώστε να αποφασιστεί πωςθα αντιµετωπιζόταν η κρίσιµη 
κατάσταση. 


Τόσο ο Κατσώτας, όσο και ο Δασκαρόλης πρὀτειναν στον Κανελλόπουλο να µην 
ακολουθηθεί δυναμική επέµβαση, αλλά να υπάρξει προσπάθεια για συμβιβαστική λύση, 
κάτι που έγινε δεκτό. Όταν όµως οι αξιωματικοί επέστρεψαν στην | Ταξιαρχία έμαθαν ότι 
όλες οι µονάδεςτης είχαν επαναστατήσει απαιτώντας την αλλαγή της σύνθεση της 
κυβέρνησης, µετην υπουργοποίηση βενιζελικών προσωπικοτήτων. 


Ο Παυσανίας Κατσώτας σε συνάντηση 
µε τον Άγγλο στρατηγό Μοντγκόμερυ πριν 
την µάχη του Ελ Αλαμέιν 


Δεν υπάρχει αμφιβολία ότι η ηγεσία της | Ταξιαρχίας (τόσο ο Κατσώτας όσοκαιο 
Δασκαρόλης αλλά και άλλοι βενιζελικοί αξιωματικοί)[10] δεν είδε αρνητικά την στάση των 
οπλιτὠν, καθώς αυτή πίεζε τον Βασιλιά και την κυβέρνηση να αποκτήσει βενιζελικό 
πολιτικό προσανατολισμό. Για αυτό τον λόγο δεν πήραν κανένα πειθαρχικό µέτρο στα 


απανωτά κρούσματα απειθαρχίας που σηµειώνονταν απανωτά πριν εκδηλωθεί η κρίση 
παράτις συνεχείς προειδοποιήσεις αξιωματικών,[11] ενώ επέδειξε συμφιλιωτική στάση 
στους στασιαστές και εμμέσως προώὠθησετα αιτήµατά τους στην κυβέρνηση. Η πρὠτη 
στάση των δυνάµεων στη Μ. Ανατολή διήρκεσε µόλις 8 ηµέρες, χάρις την κατευναστική 
επέµβαση τόσοτου Κατσώτα όσο καιτων αξιωματικών Δασκαρόλη, Παλαιοδηµόπουλου 
και Ταβουλάρη./12] 


Λόγω της στάσης στις ταξιαρχίες η κυβέρνηση Τσουδερού ανασχηµατίστηκε και 
συμπεριέλαβε µόνο βενιζελικούς υπουργούς (Σοφοκλής Βενιζέλος, Γ. Ρούσσος, Β. 
Καραπαναγιώτης, Κωνσταντίνος Αλεξανδρής), αλλά η κατάσταση στις δύο ταξιαρχίες 
επιδεινώθηκε µε νέα στάση στις 6 Ιουλίου 1943 που οδήγησε στη διάλυση της ΙΙ 
Ταξιαρχίας και η τελική κομμουνιστική ανταρσία του Απριλίου του 1944 που ολοκλήρωσε 
τη διάλυση των ελληνικών Ενόπλων Δυνάμεων της Μέσης Ανατολής. Η µονάδα του 
Δασκαρόλη προσχώρησε χωρίς εξαιρέσεις στην ανταρσία η οποία κατεστάλη απότους 
Βρετανούς που συνέλαβαν ὀλουςτους στασιαστές. Ακολούθησε η οριστική εκκαθάριση 
των δύο ταξιαρχιών µετην σύλληψη όλων των στρατιωτών αριστερών πεποιθήσεων και 
την συγχώνευση των υπολοίπων στην ΙΙΙ Ελαφρά Ορεινή Ταξιαρχία. Ταυτόχρονα, υπήρξε 
εκκαθάριση και στιςτάξεις των αξιωματικών µε την απομάκρυνση πολλών βενιζελικών 
αξιωματικών, αλλά από την εκκαθάριση αυτή δεν θίχτηκε ο Δασκαρόλης που διατήρησε 
την διοίκηση του Πυροβολικού και στον νέο σχημµατισμόὀ./13] 


Ο ίδιος ορίστηκε διοικητής του 22ου Ειδικού Τάγματος Πεζικού στη Μέση Ανατολή τον 
Αὐγουστο του 1944 για επιχειρήσεις απελευθέρωσης στην Ελλάδα. Η µονάδα του 
πράγματι μεταφέρθηκε στην Ελλάδα και αποβιβάσθηκε στον Πειραιά στις 16 Δεκεμβρίου 
1944, μετονομαζόµενη σε 144 Τάγμα Εθνοφυλακής.[14] Το τάγμα συμμετείχε 

στην καταστολή του Δεκεμβριανού κομμουνιστικού κινήματος αναπτυσσόμενη ως 
βοηθητική της ΧΙΙ βρετανικής Ταξιαρχίας στην περιοχή της Νέας Σμύρνης.[15] Συμμετείχε 
ενεργά στην αντεπίθεση των κυβερνητικών δυνάμεων εναντίον του ΕΛΑΣ που ξεκίνησε 
στις 4 Ιανουαρίου 1945, αναλαμβάνοντας δράση µε επιτυχία στις περιοχές Βύθουλα και 
Ακαδημίας Πλάτωνος, ενώ στις 5 Ιανουαρίου κατέλαβε τον Βοτανικό όπου και 
στρατωνίστηκε.[16] Στις 6 Ιανουαρίου το 144 Τάγμα Εθνοφυλακής υπό τον Αθανάσιο 
Δασκαρόλη μεταφέρθηκε στην Πάτρα για να ενισχύσειτην εκεί φρουρά που αντιμετώπιζε 
απειλητικές συγκεντρώσεις ενόπλων κομμουνιστών εντός της πόλης. 


Μεταπολεμικά - πόλεμος στην Κορέα (1944-1954) 


Μετά την ανακωχή της Βάρκιζας, ο Αντισυνταγματάρχης Δασκαρόλης ανέλαβε διοικητής 
της ΧΧΙΙ Ταξιαρχίας ως τον Μάρτιο του 1946, όταν και ορίστηκε µέλος της Επιτροπής 
Διασυμμαχικού Ελέγχου της Γερμανίας, επειδή ήταν Γερμανομαθής. Μετέβη στο Βερολίνο 
τον Μάρτιο του 1946, ενὠ συμμετείχε και στην Επιτροπή Πολεμικών Επανορθώσεωνπου 
συνεδρίαζε στις Βρυξέλλες. Ακολούθως παρέμεινε ως Στρατιωτικός Ακόλουθος στην 
ελληνική πρεσβεία της Γαλλίας και εν συνεχεία προήχθη στον βαθµό του συνταγματάρχη 
στις 16 Μαρτίου 1948. 


Επιστρέφοντας στην Ελλάδα, ανέλαβε εκ νέου διοικητής της ΧΧΙΙ Ταξιαρχίας Πεζικού από 
τον Μάρτιο του 1949 ωςτοτέλοςτου εμφυλίου. Στη συνέχεια ορίστηκε διαδοχικά 
Διοικητής Πυροβολικού του Β’ Σώματος Στρατού µε έδρα την Κοζάνη (Οκτώβριος 1949- 
Αύγουστος 1950), υποδιοικητής Χν Μεραρχίας Πεζικού µε έδρα την Καστοριά 
(Σεπτέμβριος 1950-ἱανουάριος 1951), ενώ στις 29 Μαρτίου 1950 έλαβετον βαθµό του 
ταξίαρχου. 


υννν ΡαΠςΟς-ΠιεδςΙη]. σε 


Αριστερά ο Ταξίαρχος Αὐδανάσιος Δασκαρόλης, µαζί 
µε τον Δ/τη του Ελληνικού Σµήνους 

επισμηναγό Ανδρέα Κορένγκο 

παρουσία µέλους των Ην.Εῦνων στην Κορέα. 


Αλλά η κορυφαία διοίκηση που ανέλαβε ο Δασκαρόλης σε όλη του την στρατιωτική 
καριέρα ήταν αυτή των ελληνικών εκστρατευτικὠν Δυνάμεων στην Κορέα που την 
αποτελούσαν µία µοίρα Αεροπορίας (Σμήνος Βαςοἵα) και ένα τάγμα Πεζικού. Την θέση 
αυτή έλαβε µετά από εισήγηση του Αρχιστράτηγου Αλέξανδρου Παπάγου, τοποθετήθηκε 
στο Στρατηγείο της 8/5 αμερικανικής Στρατιάς στο Ταεγκού και λειτούργησε ως Σύνδεσμος 
µε τον Αρχιστράτηγο Μακ Αρθουρ, στο Τόκιο. Το αρχικό Εκστρατευτικό Σώμα Ελλάδος, το 
οποίο απεστάλη στην Κορέα την περίοδο 8 Νοεμβρίου 1950 μέχρι και 22 Αυγούστου 1951, 
αποτελούνταν από τη Διοίκηση µετο Επιτελείοτης καιτο Τάγμα του ΕΚΣΕ, συνολικής 
δύναμης 851 ανδρών µε 63 οχήματα. 


Αντίστοιχα, στις 13 Οκτωβρίου 1950, συγκροτήθηκετο 13ο Σμήνος Μεταφορών µε9 
μεταγωγικά ΒαΚκοῖα. Αμέσως µετά την ἀφιξή του στην Ιαπωνία, το σµήνος διατέθηκαν στην 
21η Μοίρα της 374 Πτέρυγας Μεταφορών, λόγωτης ανάγκης άµεσης συµµετοχής του στις 
επιχειρήσεις. Οι αποστολές που ανέλαβε ήταν: μεταφορές υλικών και εφοδίων σε 
περιοχέςτου μετώπου, μεταφορές προσωπικού, τραυματιών, αιχμαλώτων και νεκρών, 


ρίψεις πυρομαχικών και εφοδίων σε προκεχωρηµένα τµήµατα και µεταφορά 
ταχυδρομείου. Επιπλέον, εκτέλεσε αποστολές νυκτερινής αναγνώρισης βαθιά στο εχθρικό 
έδαφος, πτήσεις πάνω απὀ κατοικημένες περιοχές του εχθρού για εκφώνηση 
ανακοινώσεων προπαγάνδας και νυκτερινής υποστήριξης μαχόµενων τµηµάτων µε 
Φωτιστικά. Οι επιχειρήσεις γινόταν κάτω από οποιεσδήποτε καιρικές συνθήκες κατά τη 
διάρκεια ημέρας και νύκτας. Στατιστικά, το σμήνος εκτέλεσε 2.916 πολεμικές αποστολές 
σε 13.777 ὠρες πτήσης κατάτις οποίες μετέφερε 70.568 επιβάτες, 9.243 τραυματίες, 
11.104.550 λίµπρες υλικών και πραγματοποίησε ρίψεις εφοδίων βάρους 17.000 
λιμµπρων.[17] 


Το ύψωμα Σταυρός που δεσπόζει στην Καθάλα 


Ο Αθανάσιος Δασκαρόλης προήχθη σε υποστράτηγο στις 23 Μαρτίου 1951 και ανέλαβε ως 
τελευταία µάχιµη θέση Διοικητής της ΧΙ Μεραρχίας Πεζικού µε έδρα την Καβάλα 
(Νοέμβριος 1951-Δεκέμβριος 1953). Κατάτην παραμονή του στην Καβάλα, ο Δασκαρόλης 
θέλησε να κατασκευάσει έναν τσιµεντένιο σταυρό στο ψηλότερο σηµείο της πόλης, καθώς 
ανάλογους σταυρούς τοποθετούσαν σε υψώματα των βουνών της Κορέας οι Αμερικανοἰ. 
Ζήτησε τότε και έλαβε την άδεια του αείμνηστου Μητροπολίτη Φιλίππων Χρυσοστόμου, 
μετέπειτα Αρχιεπισκόπου Αθηνών, αλλά καιτων τοπικὠν αρχών. Οι στρατιώτεςτου 
Τάγματος Μηχανικού της μεραρχίας ανέλαβαν την κατασκευή του σταυρού και έκτοτε 
αυτός αποτελεί σηµείο αναφοράς και τοπόσηµο για την πόλη. Ο λόφοςτου Σταυρού, µε 
ύψος 350 µέτρα, οφείλει τη μορφολογία του στη Φύση, καιτο ὀνομά του στον τσιµεντένιο 
σταυρό που βρίσκεται στην κορυφήτου, ο οποίος και κατασκευάστηκετο 1953. Τη 
δεκαετία του 1990, ο σταυρός «ντύθηκε» µε Φωτιζόμενες επιφάνειες και σήµερα είναι 
ευδιάκριτος πρωί και βράδυ από τα περισσότερα µέρη της πόλης.[18] 


Ο Αθανάσιος Δασκαρόλης αποστρατεύτηκε στις 2 Δεκεμβρίου 1954 και η αποστράτευσή 
του δυσαρέστησε σφοδρά τους βενιζελικούς Κεντρώους, καθώς συνδέθηκε µε πολιτικές 
σκοπιµότητές της κυβέρνησης.[19] Ο Δασκαρόλης συνέχισε να δραστηριοποιείται 

προσφέρονταςτην πλούσια διεθνή εμπειρία του σε σχετικούς οργανισμούς µετο ΝΑΤΟ, 


ενώ διετέλεσε γενικός γραμµατέαςτου Εθνικού Συµβουλίου Ευρωπαϊκής Κινήσεως. Την 
διετία 1958-1960 ήταν τακτικός αρθρογράφος της εφημερίδας Το Βήμα, ενὠ συμμετείχε 
ως οµιλητής σε σημαντικές εκδηλώσεις όπως στο Διεθνές Συνέδριο για την Άμυνατου 
ΝΑΤΟ που έγινε στη Θεσσαλονίκη στις 3 Νοεμβρίου 1966.[20] Ως µέλοςτης Πανελλήνιας 
Εταιρίας Αυτοδιαθέσεως Κύπρου, είχε έμμεση εμπλοκή στις εξελίξεις του Κυπριακού 
Ζητήµατος.[21] Απεβίωσε στις 28 Μαΐου 1988 στην Αθήνα. 


Επίλογος - Γενική αποτίµηση 


«ἆ 


ς- 


Μετά τον θάνατότου, ο Αθανάσιος Δασκαρόλης κληροδότησε ένα κτήριο στον Δήμο 
Μεσσήνης σε κεντρικὀ σηµείο της πόλης (οδός Παπαφλέσσα 3). Εκεί στεγάστηκε ο 
Δημοτικός Πολιτιστικός Σύλλογος "Στρατηγός Αθανάσιος Δασκαρόλης” και η βιβλιοθήκη 
της πόλης, ενώ Φιλοξενεί εκθέσεις διαλέξεις και πολιτιστικές εκδηλώσεις. Κληροδότησε 
επίσης και το γύρω οικόπεδο («Δασκαρόλειο»), όπου τώρα οι δημότες αν τυχόν θέλουν να 
επισκεφτούν το κέντρο, μπορούν να σταθμµεύουν εκεί τα οχήµατατους. Προς τιµήν του 
Στρατηγού Αθανάσιου Δασκαρόλη, ο Δήμος Γλυφάδας έχει δώσειτο επὠνυμότου σε 
κεντρική οδό της πόλης. 


Ο ίδιος ο στρατηγός υπήρξε συλλέκτης σπάνιων αντικειμένων µεγάλης αξίας, βιβλίων, 
σπάνιων ὁπλων και χαρτών µεγάλης ιστορικής αξίας. Επίσης είχε διατηρήσει µεγάλο 
προσωπικό αρχείο απὀ όλη του την στρατιωτική διαδροµή του οποίου η τύχη αγνοείται. 
Μια συλλογή του Στρατηγού Αθανάσιου Δασκαρόλη από χάρτες σχετικούς µετην 
εκστρατεία στην Μικρά Ασία που δωρήθηκαν από την οικογένειά του, αξιοποιήθηκαν 


πρὀσφατα απότο Χαροκόπειο Πανεπιστήµιο. 


Οι Επωμίδες του Στρατηγού Αὑανάσιου 
Δασκαρόλη [ιδιωτική συλλογή Γρηγόρη 
Δασκαρόλη) 


Ο Στρατηγός Αθανάσιος Δασκαρόλης διακρίθηκε για τις επιτελικές του ικανότητες, αλλά 
καιτις οργανωτικές στις µονάδες Πυροβολικού που διοίκησε. Εκτός απότις διακρίσεις του 
στα πεδία των µαχών, ξεχώρισε γιατις επιστημονικές γνώσεις του σε πολλά επίπεδα εκτός 
του στρατιωτικού. Για τον λόγο αυτό ανέλαβε υψηλές θέσεις στο εξωτερικό που 
απαιτούσαν ευρύτερα εφόδια από τα στενά στρατιωτικά. Ως αξιωματικός δεν έµεινε 
ανεπηρέαστος από την πολιτική ατμόσφαιρα που διαμορφώθηκε στις τάξεις του Στρατού 
στην περίοδοτου Μεσοπολέμου. 


Είναι όµως προς τιµήν του ότι δεν συμμετείχε ποτέ σε κανένα από τα 13 στρατιωτικά 


κινήµατα του μεσοπολέμου, ούτε συμμετείχε σε αυτά που ακολούθησαν, αλλά τίµησε 
τον όρκο του υποστηρίζοντας την εκάστοτε νόµιµη κυβέρνηση. Για τον λόγο αυτό, αν και 


βενιζελικός αξιωματικός, είχε εξασφαλίσειτην εμπιστοσύνη και των αντιβενιζελικὠν 
συναδέλφων του αλλά και όλων των δεξιὼν κυβερνήσεων της εποχής που ἑδρασε, που του 
εμπιστεύτηκαν πολύ σημαντικές αποστολές. 


Ηθικές αμοιβές 

Μ. Ασία (1919-1922) 

α΄’) Αριστείο Ανδρείας. 

6’) Πολεμικός Σταυρός Γ’ Τάξεως µετά (4) τεσσάρων ευφήµων μνειών εις Ημ. Δ/γάς Μεραρχιών. 


γ΄’) Μετάλλιο Στρατιωτικής Αξίας. 


δ᾽) Μετάλλιο Νίκης. 


1924-1940 
α’) Παράσημο Φοίνικος. 


6’) Προαγωγή Μεταλλίου Στρατ. Αξίας. 


Τα παράσημα και οι επωµίδες της στολής 
εξόδου του Αδανάσιου Δασκαρόλη 
(ιδιωτική συλλογή Γρηγόρη 

Δασκαρόλη) 


1940-1946 

α’) Αριστείο Ανδρείας εις Αλθανία. 

6᾽’) Πολεμικός Σταυρός (δις) εις Αλθανία. 

γ΄’) Αριστείο Ανδρείας εις επιχειρήσεις Ελ - Αλαμέιν. 
δ᾽) Μετάλλιο Εξαίρετων Πράξεων. 

ε/’) Παράσηµο Γεωργίου. 


στ΄’) Παράσηµο Βρετανικής Αυτοκρατορίας (ΟΓαε/ οἱ ἴμο ΒΓἰςη Επιρίγε: ΟΒΕ). 


1946-1950 
α΄) Χρυσό Αριστείο Ανδρείας (δις). 


6᾽’) Πολεμικός Σταυρός Γ’ Τάξεως. 


γ΄) Σταυρὀς των Ταξιαρχών του Γεωργίου Α’ µετά ξιφών. 
δ᾽) Χρυσούς Σταυρός του Γεωργίου Α’. 


ε’) Απονομή Βαὺμού Αξιωματικού απὀτον Πρόεδρο των Ηνωμένων Πολιτειών Χ. Τρούμαν, για τις υπηρεσίες στην 
Άπω Ανατολή. 


ζ΄) Στρατιωτικό παράσημο Κορέας “Ταϊγκόκ”. 

